# **Referat af uanmeldt pædagogisk tilsyn i:**

Det uanmeldte pædagogiske tilsyn tager afsæt i rapporten fra det anmeldte pædagogiske tilsyn og observationsguiden.

Den pædagogiske praksis observeres på baggrund af temaerne for udviklings- og opfølgningspunkter fra det anmeldte pædagogiske tilsyn, samt den overordnede vurdering af det pædagogiske læringsmiljø.

Ved opfølgningspunkterne vil dagtilbuddet opfølgningsplan ligeledes indgå som afsæt for observationen.

| Dato for tilsyn: | 31. oktober 2024 |
| --- | --- |
| Tilsynsførende: | Karina Møller Hansen |

# **Tilsynsførendes vurdering af det pædagogiske læringsmiljø**

| Under det uanmeldte tilsyn er der Halloween-fest i børnehaven. Der er en positiv stemning i hele huset, hvor der er fælles opmærksomhed på, hvad Halloween er, og hvad man kan lave.  Under måltidet og i garderoben er der fokus på børns selvhjulpenhed. De pædagogiske medarbejdere anvender en rolig stemmeføring og er opmærksomme på at guide og vejlede de børn, der har brug for det. De pædagogiske medarbejdere har en tydelig fordeling i forhold til, hvem der skal i garderoben, tage sovebørn, ordne stuen osv.  Der observeres en opmærksomhed fra de pædagogiske medarbejdere på at være til rådighed for de børn, der har brug for ekstra guidning i forbindelse med overgange. |
| --- |
| **Konklusion:** |
| Det uanmeldte pædagogisk tilsyn giver ikke anledning til yderlige opfølgning |

# **Konklusion fra det anmeldte pædagogiske tilsyn, dato:**

|  |  |
| --- | --- |
| **Udviklingspunkter:** | **Sprog:**  Hvordan kan Sundloppen udvikle den sproglige indsats, så praksis i højere grad består af undrende og nysgerrige spørgsmål, som f.eks. skaber undersøgende dialoger med børnene?  **Fysiske læringsmiljøer:**  Hvordan kan Sundloppen udvikle på deres indendørs læringsmiljøer i hele huset, der i højre grad tilbyder tydelige legezoner, der understøtter børnenes leg? |

# **Kommentar fra det uanmeldte tilsyn:**

|  |
| --- |
| Under det uanmeldte tilsyn ses sproglige læringsmiljøer, hvor der er fokus på at udvide dialogen og få ny viden. Dette ses ved, at dialogen udvides med spørgsmål og svarmuligheder, og der sammen skabes en fælles forståelse af det, der tales om. For eksempel bliver der talt om broccoli, der serveres til frokosten. Den pædagogiske medarbejder viser, hvordan den ser ud. Der er dialog om, hvor det kan købes henne og hvad det er der er i børnehavens plantekasser, som kan minde om brocoli.  I forhold til de fysiske læringsmiljøer forventes det, at der arbejdes struktureret med dette frem mod næste anmeldte tilsyn. Der skal arbejdes med mængden af ting på stuen og tydelige legezoner, der understøtter børnenes lege. |